Ericu950/Stoicheia-meter-silver huggingface dataset:
τίνα φρονοῦντα κατ αὐτῶν οὐ συνεσκευάσαντο , πλασάμενοι προφάσεις κατὰ τὴν Ἰεζάβελ ;
ποία νῦν ἐκκλησία οὐ θρηνεῖ διὰ τὰς ἐκείνων ἐπιβουλάς ;
ἀντιόχεια μὲν δι Εὐστάθιον τὸν ὁμολογητὴν καὶ ὀρθόδοξον , Βαλανέαι δὲ δι Εὐφρατίωνα , καὶ Πάλτος μὲν καὶ Ἀντάραδος διὰ Κυμάτιον καὶ Καρτέριον , ἡ δὲ Ἀδριανούπολις δι Εὐτρόπιον τὸν φιλόχριστον καὶ τὸν μετ  αὐτὸν Λούκιον , τὸν πολλάκις παρ αὐτῶν καὶ ἁλύσεις φορέσαντα καὶ οὕτως ἀποθανόντα , καὶ Ἄγκυρα μὲν διὰ Μάρκελλον , Βέροια δὲ διὰ Κῦρον καὶ Γάζα δι Ἀσκληπᾶν 0 1 2 .
τούτους γὰρ πολλὰ πρότερον ὑβρίσαντες , καὶ ἐξορισθῆναι πεποιήκασιν οἱ δόλιοι .
θεόδουλον δὲ καὶ Ὀλύμπιον ἀπὸ τῆς Θρᾴκης ὄντας καὶ ἡμᾶς καὶ πρεσβυτέρους ἡμετέρους οὕτως ἐποίησαν ζητηθῆναι , ὡς εἰ εὑρεθείημεν κεφαλῆς ὑποστῆναι τιμωρίαν ·
καὶ τάχα ἂν ἀπεθάνομεν οὕτως , εἰ μὴ παρὰ γνώμην αὐτῶν ἐφύγομεν καὶ τότε .
τοιαῦτα γάρ ἐστι τὰ μὲν κατὰ τῶν περὶ Ὀλύμπιον πρὸς τὸν ἀνθύπατον Δονάτον τὰ δὲ καθ ἡμῶν πρὸς Φιλάγριον δοθέντα γράμματα 0 .
ταῦτα τῆς δυσσεβοῦς συμμορίας τὰ κατὰ τῶν ἁγίων τολμήματα 0 .
ὅσιος δὲ οὗτος Κορδούβης ἐπίσκοπος ἦν , καὶ ἐν τῇ μεγάλῃ διαπρέψας κατὰ Νίκαιαν συνόδῳ καὶ τῶν ἐν Σαρδικῇ συνεληλυθότων πρωτεύσας .
ἐγὼ δέ γε Λιβερίου τοῦ πανευφήμου τὴν ὑπὲρ τῆς ἀληθείας παρρησίαν καὶ τοὺς ἀξιαγάστους λόγους οἷς ἐχρήσατο πρὸς Κωνστάντιον ἐνθεῖναι βούλομαι τῇ συγγραφῇ .
ἀνάγραπτοι γὰρ παρὰ τῶν τηνικαῦτα φιλοθέων γεγένηνται , ὡς ἱκανοὶ παραθῆξαι καὶ διεγεῖραι πρὸς ζῆλον τῶν θείων τοὺς ἐραστάς .
οὗτος δὲ μετὰ Ἰούλιον , ὃς Σίλβεστρον διεδέξατο , τὴν Ῥωμαίων ἴθυνεν ἐκκλησίαν .
διάλογος Κωνσταντίου βασιλέως καὶ Λιβερίου ἐπισκόπου Ῥώμης 0 .
κωνστάντιος βασιλεὺς εἶπεν ·
ἡμεῖς , καὶ διὰ τὸ Χριστιανόν σε εἶναι καὶ ἐπίσκοπον τῆς ἡμετέρας πόλεως , ἄξιον ἐκρίναμεν καὶ τοῦτο μεταστειλάμενοι παραινοῦμέν σοι τῆς ἀπορρήτου ἀπονοίας τοῦ ἀνοσίου Ἀθανασίου τὴν κοινωνίαν ἀρνήσασθαι .
τοῦτο γὰρ ἡ οἰκουμένη εὖ ἔχειν ἐδοκίμασε συνόδου τε ψηφίσματι ἀλλότριον τῆς ἐκκλησιαστικῆς κοινωνίας ἔκρινε .
λιβέριος ἐπίσκοπος εἶπεν ·
βασιλεῦ , τὰ ἐκκλησιαστικὰ κρίματα μετὰ πολλῆς δικαιοκρισίας γίνεσθαι ὀφείλει .
διόπερ εἰ δοκεῖ σου τῇ εὐσεβείᾳ , κριτήριον συσταθῆναι κέλευσον ·
καὶ εἰ ὀφθείη Ἀθανάσιος ἄξιος καταδίκης , τότε κατὰ τὸν τῆς ἐκκλησιαστικῆς ἀκολουθίας τύπον ἐξενεχθήσεται ἡ κατ αὐτοῦ ψῆφος .
οὐ δὲ γὰρ οἷόν τε καταψηφίσασθαι ἀνδρὸς ὃν οὐκ ἐκρίναμεν 0 .
κωνστάντιος ὁ βασιλεὺς εἶπεν ·
πᾶσα ἡ οἰκουμένη κατεψηφίσατο περὶ τῆς ἀνοσιότητος αὐτοῦ , καὶ ὡς ἐξ ἀρχῆς τὸν καιρὸν διαπαίζει .
ὅσοι ὑπέγραψαν , οὐκ αὐτόπται τῶν γεγενημένων ἦσαν , ἀλλὰ διὰ δόξαν καὶ φόβον καὶ ἀτιμίαν τὴν παρὰ σοῦ .
ὁ βασιλεύς 0 ·
τί ἐστι δόξα καὶ φόβος καὶ ἀτιμία ;
λιβέριος ·
ὅσοι τὴν δόξαν τοῦ θεοῦ οὐκ ἀγαπῶσι , τὰς παρὰ σοῦ μᾶλλον δωρεὰς προτιμήσαντες , ὃν μὴ ταῖς ὄψεσιν εἶδον οὐ κρίναντες κατέκριναν ·
ὅπερ ἐστὶν ἀλλότριον Χριστιανῶν .
καίτοι κέκριται κατὰ πρόσωπον ἐν τῇ γενομένῃ συνόδῳ ἐν Τύρῳ , καὶ ἐν τῇ συνόδῳ κατεψηφίσαντο πάντες οἱ ἐπίσκοποι τῆς οἰκουμένης .
Οὐδέ ποτε κατὰ πρόσωπον κέκριται ὁ ἄνθρωπος ·
ὅσοι γὰρ τότε συνελθόντες κατεψηφίσαντο αὐτοῦ , ἀναχωρήσαντος Ἀθανασίου ἐκ τοῦ κριτηρίου , κατεψηφίσαντο .
Εὐσέβιος ὁ εὐνοῦχος εἶπεν ·
ἐν τῇ συνόδῳ τῇ κατὰ Νίκαιαν ἀλλότριος τῆς καθολικῆς πίστεως ἀπεδείχθη .
πέντε μόνοι ἐπέκριναν τῶν συμπλευσάντων αὐτῷ ἐν τῷ Μαρεώτῃ , οὓς ἀπέστειλαν κατὰ τοῦ ἐγκαλουμένου συστήσασθαι κατ  αὐτοῦ ὑπομνήματα .
ἀπὸ τούτων τοίνυν τῶν ἀποσταλέντων οἱ δύο τεθνήκασι , Θεογόνιος καὶ Θεόδωρος , οἱ δὲ λοιποὶ τρεῖς ζῶσι , τουτέστι Μάρις καὶ Οὐάλης καὶ Οὐρσάκιος ·
ἀπὸ τούτων τῶν ἀποσταλέντων , κατὰ Σαρδικὴν τοῦ πράγματος τούτου ἕνεκα συνεκροτεῖτο ψῆφος ·
οἳ ἐν τῇ συνόδῳ βιβλία ἐπιδεδώκασι , συγγνώμην αἰτοῦντες ἐφ οἷς ἐν τῷ Μαρεώτῃ κατὰ συκοφαντίαν ἐκ μονομεροῦς συνεστήσαντο κατὰ Ἀθανασίου ὑπομνήματα ·
ἅτινα βιβλία αὐτῶν νῦν ἔχομεν μετὰ χεῖρας .
τίνι τούτων δεῖ πείθεσθαι ἡμᾶς , βασιλεῦ , κοινωνεῖν , τοῖς πρότερον καταψηφισαμένοις καὶ ἐκ δευτέρου συγγνώμην αἰτήσασιν ἢ τοῖς νῦν τούτων καταψηφισαμένοις 0 ;
ἐπίκτητος ἐπίσκοπος εἶπεν ·
βασιλεῦ , οὐ πίστεως ἕνεκεν σήμερον οὐ δὲ κριμάτων ἐκκλησιαστικῶν ἀντιποιούμενος Λιβέριος τὸν λόγον ποιεῖται , ἀλλ ἵνα τοῖς ἐν Ῥώμῃ συγκλητικοῖς καυχήσηται , ὡς συλλογισάμενος τὸν βασιλέα .
ὁ βασιλεὺς εἶπε Λιβερίῳ ·
πόστον εἶ μέρος τῆς οἰκουμένης , ὅτι σὺ μόνος συναίρῃ ἀνθρώπῳ ἀνοσίῳ καὶ τῆς οἰκουμένης τὴν εἰρήνην καὶ ὅλου τοῦ κόσμου λύεις ;
Οὐ διὰ τὸ ἐμὲ μόνον εἶναι ὁ τῆς πίστεως ἐλαττοῦται λόγος ·
καὶ γὰρ κατὰ τὸ παλαιὸν τρεῖς μόνοι εὑρίσκονται ἀντιστάντες προστάξει .
Εὐσέβιος εὐνοῦχος εἶπεν ·
τὸν βασιλέα ἡμῶν Ναβουχοδονόσορ ἐποίησας .
Οὐχί , ἀλλ οὕτως ἀλόγως καταδικάζεις ἄνθρωπον ὃν οὐκ ἐκρίναμεν .
ἀλλὰ καὶ ἐγὼ ἀξιῶ πρότερον οἰκουμενικὴν ὑπογραφὴν προχειρίσαι βεβαιοῦσαν τὴν πίστιν τὴν κατὰ Νίκαιαν ἐκτεθεῖσαν , ἵν οὕτως ἀνακληθέντων τῶν ἀδελφῶν ἡμῶν ἀπὸ τοῦ ἐξορισμοῦ καὶ ἀποκατασταθέντων τοῖς ἰδίοις τόποις , εἰ ὀφθείησαν οἱ νῦν θορύβους ἐγγεννῶντες ταῖς ἐκκλησίαις συγκατατιθέμενοι τῇ ἀποστολικῇ πίστει , τότε ἐπὶ τὴν Ἀλεξανδρέων οἱ πάντες ἀπαντήσαντες , ἔνθα ὁ ἐγκαλούμενος καὶ οἱ ἐγκαλοῦντές εἰσι καὶ ὁ ἀντιποιούμενος αὐτῶν , ἐξετάσαντες τὰ περὶ αὐτῶν συμπεριενεχθῶμεν .
ἀλλ  ὁ δρόμος τῶν δημοσίων οὐχ ὑποστήσεται τὴν χρείαν τῆς τῶν ἐπισκόπων παρόδου .
Οὐ χρείαν ἔχει τὰ ἐκκλησιαστικὰ δημοσίου δρόμου ·
αἱ γὰρ ἐκκλησίαι ἱκαναί εἰσιν ἕως τῆς θαλάσσης διαπέμψασθαι τοὺς ἑαυτῶν ἐπισκόπους .
τὰ ἤδη τύπον ἐσχηκότα ἀναλύεσθαι οὐ δυνατόν ἐστι ·
τῶν γὰρ πλειόνων ἐπισκόπων ἡ ψῆφος ἰσχύειν ὀφείλει .
σὺ μόνος εἶ ὁ ἀντιποιούμενος τῆς φιλίας τοῦ ἀνοσίου ἐκείνου .
λιβέριος εἶπεν ·
βασιλεῦ , οὐδέ ποτε ἠκούσαμεν , μὴ παρόντος τοῦ ἐγκαλουμένου , κριτοῦ ἀνοσιότητα καταγγέλλοντος , ἰδίαν ἔχθραν εἰσφέροντος πρὸς τὸν ἄνθρωπον .
πάντας μὲν κοινῶς ἠδίκησεν , οὐδένα δὲ οὕτως ὡς ἐμέ 0 .
ὅστις μὴ ἀρκεσθεὶς ἐπὶ τῇ ἀπωλείᾳ τοῦ μειζοτέρου μου ἀδελφοῦ , οὐ δὲ τὸν μακαρίτην Κώνσταντα ἐπαύσατο παροξύνων εἰς ἡμετέραν ἔχθραν , εἰ μὴ ἡμεῖς πλείονι ἡμερότητι ὑπηνέγκαμεν τὴν τοῦ παροξύνοντος καὶ τοῦ παροξυνομένου ῥοπήν .
οὐδὲν δέ μοι τοιοῦτον κατόρθωμα , οὐ δὲ τὸ κατὰ Μαγνέντιον καὶ Σιλβανόν , ὡς τοῦ μιαροῦ ἐκείνου περιαιρουμένου τῶν ἐκκλησιαστικῶν πραγμάτων 0 .
μὴ διὰ τῶν ἐπισκόπων ἀμύνου τὴν ἔχθραν , βασιλεῦ .
αἱ γὰρ χεῖρες τῶν ἐκκλησιαστικῶν εἰς τὸ ἁγιάζειν εὐκαιρεῖν ὀφείλουσιν .
ὅθεν , εἴ σοι δοκεῖ , κέλευσον ἀνακληθῆναι τοὺς ἐπισκόπους εἰς τοὺς ἰδίους τόπους .
καὶ εἰ ὀφθείησαν ὁμόφρονες τοῦ σήμερον ἀντιποιουμένου τῆς κατὰ Νίκαιαν ἐκτεθείσης ὀρθοδόξου πίστεως , τότε συνελθόντες ἐπὶ τὸ αὐτὸ ἴδοιεν ὑπὲρ εἰρήνης τοῦ κόσμου , ἵνα μὴ τὸν μὴ ἁμαρτήσαντα ἄνδρα χαραχθῆναι δοκιμασθῇ .
ἕν ἐστι τὸ ζητούμενον .
βούλομαι γάρ σε ἀσπασάμενον τὴν πρὸς τὰς ἐκκλησίας κοινωνίαν πάλιν εἰς τὴν Ῥώμην ἀποστεῖλαι .
διὰ τοῦτο πείσθητι τῇ εἰρήνῃ καὶ ὑπογράψας ὑπόστρεψον εἰς τὴν Ῥώμην .
ἤδη τοῖς ἀδελφοῖς τοῖς ἐν Ῥώμῃ ἀπεταξάμην .
μείζους γάρ εἰσιν οἱ ἐκκλησιαστικοὶ θεσμοὶ τῆς ἐν Ῥώμῃ διατριβῆς .
Οὐκοῦν τριῶν ἡμερῶν ἔχεις σκέψεως διάστημα ·
εἰ βούλει , ὑπογράψας ὑπόστρεψον εἰς τὴν Ῥώμην , ἢ ἐννόησον ἐν ποίῳ τόπῳ μετατεθῆναι βούλει .
τὸ τῶν τριῶν ἡμερῶν διάστημα οὐ μετατίθησι λογισμόν ·
ὅθεν ὅπου βούλει ἀπόστειλόν με 0 .
ὁ βασιλεύς , μετὰ δύο ἡμέρας κριθέντος Λιβερίου καὶ μὴ μετατεθέντος τοῦ λογισμοῦ , εἶπεν ἐξορισθῆναι εἰς τὴν Βέροιαν τῆς Θρᾴκης .
ἐκβάντος δὲ Λιβερίου , ὁ βασιλεὺς ἀπέστειλεν αὐτῷ πεντακοσίους ὁλοκοτίνους εἰς δαπάνας .
λιβέριος εἶπε τῷ προσκομίσαντι ·
ἄπελθε , δὸς αὐτὰ τῷ βασιλεῖ ·
χρείαν γὰρ ἔχει δοῦναι τοῖς στρατιώταις αὐτοῦ .
ὁμοίως ἡ βασίλισσα ἔπεμψεν αὐτῷ τὰ αὐτά .
ἀπόδος αὐτὰ τῷ βασιλεῖ ·
χρείαν γὰρ αὐτῶν ἔχει εἰς τὴν τῶν στρατιωτῶν ἐξοδίασιν .
ἐὰν δὲ μὴ χρείαν ἔχῃ ὁ βασιλεύς , δότω αὐτὰ Αὐξεντίῳ καὶ Ἐπικτήτῳ ·
χρείαν γὰρ ἔχουσιν αὐτῶν .
ὡς δὲ παρ αὐτῶν οὐκ ἔλαβεν , Εὐσέβιος ὁ εὐνοῦχος προσφέρει αὐτῷ ἑτέρους .
λιβέριος δὲ εἶπεν αὐτῷ ·
τὰς ἐκκλησίας τῆς οἰκουμένης ἠρήμωσας , καὶ ὡς καταδίκῳ ἐλεημοσύνην μοι προσφέρεις ;
ἄπελθε , πρῶτον γενοῦ Χριστιανός .
καὶ μετὰ τρεῖς ἡμέρας μηδὲν δεξάμενος ἐξωρίσθη .
ὁ μὲν δὴ νικηφόρος τῆς ἀληθείας ἀγωνιστὴς τὴν Θρᾴκην ὡς προσετάχθη κατέλαβεν .
δύο δὲ διεληλυθότων ἐτῶν , ὁ μὲν Κωνστάντιος εἰς τὴν Ῥώμην ἀφίκετο ·
αἱ δὲ τῶν ἐν τέλει καὶ ἀξιωμάτων ὁμόζυγοι τοὺς ἄνδρας ἐλιπάρουν ἱκετεῦσαι τὸν Κωνστάντιον ἀποδοῦναι τὸν νομέα τῇ ποίμνῃ , φάσκουσαι εἰ μὴ πείσαιεν , αὐτοὺς μὲν καταλείψειν , πρὸς δὲ τὸν μέγαν ἐκεῖνον δραμεῖσθαι ποιμένα .
οἱ δὲ ἔφασαν δεδιέναι τὸν βασιλέως θυμόν ·
ἄνδρας γὰρ ὄντας οὐδεμιᾶς ἴσως ἀξιώσει συγγνώμης , ὑμῖν δὲ ἀντιβολούσαις φειδοῦς δήπουθεν μεταδώσει καὶ δυοῖν θάτερον , ἢ τὴν ἱκετηρίαν δέξεται , ἢ μὴ πειθόμενος ἀπαθεῖς ἀποπέμψει .
ταύτην δεξάμεναι τὴν εἰσήγησιν αἱ ἀξιέπαινοι γυναῖκες μετὰ τῆς συνήθους πολυτελείας προσῆλθον τῷ βα σιλεῖ , ὅπως περιφανεῖς ἐκ τῆς ἐσθῆτος ὑπολαβὼν αἰδοῦς αὐτὰς καὶ φειδοῦς ἀξιώσῃ .
οὕτω δὲ προσελθοῦσαι ἱκέτευον οἰκτεῖραι πόλιν τοσαύτην ποιμένος ἐστερημένην καὶ ταῖς τῶν λύκων ἐπιβουλαῖς εὐάλωτον γενομένην .
ὁ δὲ ἔφη μὴ δεῖσθαι νομέως ἑτέρου τὴν πόλιν , ποιμένα δὲ ἔχειν προμηθεῖσθαι δυνάμενον .
καὶ γὰρ ἐκεχειροτόνητο μετὰ τὸν μέγαν Λιβέριον τῶν διακόνων τις τῶν ἐκείνου  Φίλιξ ὄνομα τούτῳ ἦν  , ὃς τὴν μὲν ἐκτεθεῖσαν ἐν Νικαίᾳ πίστιν ἄσυλον διεφύλαττε , τοῖς δέ γε διαφθείρουσι ταύτην ἀδεῶς ἐκοινώνει .
οὐδεὶς μέντοι τῶν οἰκούντων τὴν Ῥώμην εἰς εὐκτήριον εἰσελήλυθεν οἶκον ἔνδον ὄντος ἐκείνου ·
τοῦτο δὲ καὶ αἱ γυναῖκες ἔφασαν ἐκεῖναι τῷ βασιλεῖ .
οὗ δὴ χάριν ἐπικαμφθεὶς προσέταξε μὲν τὸν πάντα ἄριστον ἐκεῖνον ἐπανελθεῖν , κοινῇ δὲ ἀμφοτέρους τὴν ἐκκλησίαν ἰθύνειν .
τούτων ἐν τῷ ἱπποδρόμῳ τῶν γραμμάτων ἀναγνωσθέντων , ἐξεβόησε τὸ πλῆθος , δικαίαν εἶναι λέγον τοῦ βασιλέως τὴν ψῆφον ·
διχῆ γὰρ διῃρῆσθαι τοὺς θεατὰς ἀπὸ τῶν χροιῶν τὰς ἐπωνυμίας ἔχοντας , καὶ χρῆναι τὸν μὲν τούτων , τὸν δὲ ἐκείνων ἡγεῖσθαι 0 .
οὕτω κωμῳδήσαντες τοῦ βασιλέως τὰ γράμματα κοινὴν ἀφῆκαν φωνήν ·
εἷς θεός 0 .
εἷς Χριστός , εἷς ἐπίσκοπος 0 .
αὐτὰς γὰρ θεῖναι τὰς φωνὰς ὑπέλαβον δίκαιον .
μετὰ ταύτας τοῦ φιλοχρίστου δήμου τὰς εὐσεβείᾳ καὶ δικαιοσύνῃ κοσμουμένας βοὰς ἐπανῆκε μὲν Λιβέριος ὁ θεσπέσιος , ὁ δὲ Φίλιξ ὑποχωρήσας ἑτέραν ᾤκησε πόλιν .
ταῦτα τοῖς ἐν Μεδιολάνῳ τοῖς ἐπισκόποις συμβεβηκόσι συνῆψα , τὴν τοῦ διηγήματος ἁρμονίαν φυλάττων .
ἐπὶ δὲ τὴν τῶν γεγενημένων πάλιν ἐπάνειμι τάξιν .
τῶν γὰρ τῆς πίστεως προμάχων ἐξελαθέντων , νομίσαντες οἱ τὴν βασιλέως γνώμην μετατιθέντες εἰς ἅπερ ἐβούλοντο , εὐπετῶς μάλα καταλύσειν τὴν ἀντίπαλον αὐτοῖς πίστιν καὶ τὴν Ἀρείου βεβαιώσειν διδασκαλίαν , ἔπεισαν τὸν Κωνστάντιον εἰς τὴν Ἀρίμηνον καὶ τοὺς τῆς Ἑῴας καὶ τοὺς τῆς Ἑσπέρας συναγαγεῖν ἐπισκόπους , καὶ προστάξαι τὴν οὐσίαν καὶ τὸ ὁμοούσιον περιελεῖν ἐκ τῆς πίστεως , τὰ κατὰ τῆς Ἀρείου .
κακοτεχνίας ἐξευρεθέντα παρὰ τῶν πατέρων μηχανήματα 0 ·
ταῦτα γὰρ ἔλεγον τὴν τῶν ἐκκλησιῶν πεποιηκέναι διαίρεσιν .
ἐπειδὴ δὲ συνῆλθον , φενακίσαι μὲν ἐπειράθησαν οἱ τῆς Ἀρείου λώβης μετειληχότες τῶν συναθροισθέντων τὸ πλῆθος , καὶ διαφερόντως τοὺς Ἑσπερίους ἁπλοῖς ἤθεσι κεχρημένους .
ἔφασκον δὲ μὴ χρῆναι δυοῖν ἕνεκα λέξεων , καὶ τούτων ἀγράφων , διασπασθῆναι τῆς ἐκκλησίας τὸ σῶμα , ἀλλ  εἰπεῖν μὲν ὅμοιον τῷ γεγεννηκότι τὸν υἱὸν κατὰ πάντα , τὸ δὲ τῆς οὐσίας παραλιπεῖν ὡς ἄγραφον ὄνομα 0 .
ἀλλὰ τῆς ἐξαπάτης αἰσθόμενοι τοὺς μὲν ταῦτα λέγοντας ἀπεκήρυξαν , αὐτοὶ δὲ τῷ βασιλεῖ τὴν οἰκείαν γνώμην διὰ γραμμάτων ἐδήλωσαν .
παῖδες γὰρ ἔφασαν εἶναι καὶ κληρονόμοι τῶν ἐν Νικαίᾳ συνεληλυθότων πατέρων ·
εἰ δέ τι τῶν παρ ἐκείνων γραφέντων ἀφελεῖν ἢ προσθεῖναί τι τοῖς ἄριστα κειμένοις τολμήσαιμεν , νόθους ἑαυτοὺς ἀποφανοῦμεν , κατήγοροι τῶν γεγεννηκότων γιγνόμενοι .
σαφέστερον δὲ αὐτῶν τὸν ἀκριβῆ κανόνα τῆς πίστεως τὰ παρ αὐτῶν γραφέντα πρὸς Κωνστάντιον ἐπιδείξει .
ἐπιστολὴ γραφεῖσα Κωνσταντίῳ βασιλεῖ παρὰ τῆς ἐν Ἀριμήνῳ συναθροισθείσης συνόδου 0 .
ἔκ τε τῆς τοῦ θεοῦ κελεύσεως καὶ τοῦ τῆς σῆς εὐσεβείας προςτάγματος τὰ πάλαι δογματισθέντα γεγενῆσθαι πιστεύομεν .
εἰς γὰρ Ἀρίμηνον ἐκ πασῶν τῶν πρὸς δύσιν πόλεων εἰς τὸ αὐτὸ πάντες οἱ ἐπίσκοποι συνήλθομεν , ἵνα καὶ ἡ πίστις τῆς καθολικῆς ἐκκλησίας γνωρισθῇ καὶ οἱ τ ἀναντία φρονοῦντες ἔκδηλοι γένωνται .
ὡς γὰρ ἐπὶ πλεῖστον διασκοποῦντες εὑρήκαμεν , ἄριστον ἐφάνη τὴν πίστιν τὴν ἔκπαλαι διαμένουσαν , ἣν καὶ οἱ προφῆται καὶ τὰ εὐαγγέλια καὶ οἱ ἀπόστολοι διὰ Ἰησοῦ Χριστοῦ τοῦ κυρίου ἡμῶν ἐκήρυξαν , τοῦ καὶ τῆς σῆς βασιλείας φρουροῦ καὶ τῆς σῆς ῥώσεως προστάτου , ἵνα ταύτην κατέχοντες φυλάξωμεν καὶ φυλάττοντες μέχρι τέλους διατηρήσωμεν .
ἄτοπον γὰρ καὶ ἀθέμιτον ἐφάνη τῶν ὀρθῶς καὶ δικαίως ὡρισμένων τι μεταλλάξαι καὶ τῶν ἐν Νικαίᾳ κοινῇ μετὰ τοῦ ἐνδοξοτάτου Κωνσταντίνου τοῦ σοῦ πατρὸς καὶ βασιλέως ἐσκεμμένων ·
ὧν ἡ διδασκαλία καὶ τὸ φρόνημα διῆλθέ τε καὶ ἐκηρύχθη εἰς πάσας ἀνθρώπων ἀκοάς τε καὶ διανοίας , ἥτις ἀντίπαλος μόνη καὶ ὀλετὴρ τῆς Ἀρείου αἱρέσεως ὑπῆρξε , δι ἧς οὐ μόνον αὕτη , ἀλλὰ καὶ αἱ λοιπαὶ αἱρέσεις καθῃρέθησαν , ἐν ᾗ ὄντως καὶ τὸ προσθεῖναί τι σφαλερὸν καὶ τὸ ἀφελέσθαι ἐπικίνδυνον ὑπάρχει , ὡς εἴπερ θάτερον γένοιτο , ἔσται τοῖς ἐχθροῖς ἄδεια τοῦ ποιεῖν ἅπερ βούλονται .
ὅθεν Οὐρσάκιός τε καὶ Οὐάλης , ἐπειδὴ μέτοχοί τε καὶ σύμφωνοι τοῦ Ἀρειανοῦ δόγματος ἦσαν καθεστηκότες , τῆς ἡμετέρας κοινωνίας χωρισθέντες ἀπεφάνθησαν .
ἧς ἵνα μετάσχωσιν , ἐφ οἷς ἑαυτοῖς συνεγνώκεισαν πλημμελήσαντες , μετανοίας τε καὶ συγγνώμης ἠξίουν τυχεῖν , ὡς καὶ τὰ ἀντίγραφα τὰ ὑπ ἐκείνων γεγενημένα μαρτυρεῖ , δι ὧν ἁπάντων φειδὼ γεγένηται καὶ τῶν ἐγκλημάτων συγγνώμη  ἦν δὲ ὁ καιρὸς καθ ὃν ταῦτα ἐπράττετο ὅτε ἐν Μεδιολάνῳ τὸ συνέδριον τῆς συνόδου συνεκροτεῖτο , συμπαρόντων δὲ καὶ τῶν πρεσβυτέρων τῆς τῶν Ῥωμαίων ἐκκλησίας  , ἐγνωκότες δὲ ἅμα καὶ τὸν μετὰ τελευτὴν ἄξιον μνήμης Κωνσταντῖνον μετὰ πάσης ἀκριβείας καὶ ἐξετάσεως τὴν συγγραφεῖσαν πίστιν ἐκτεθεικότα , ἐπειδὴ δὲ ὡς ἐξ ἀνθρώπων ἐγένετο βαπτισθεὶς καὶ πρὸς τὴν ὀφειλομένην εἰρήνην ἀνεχώρησεν , ἄτοπον εἶναι μετ ἐκεῖνόν τι καινοτομεῖν καὶ τοσούτους ἁγίους ὁμολογητὰς καὶ μάρτυρας τοὺς καὶ τοῦδε τοῦ δόγματος συγγραφεῖς τε καὶ ἐφευρετὰς παριδεῖν , οἵτινες κατὰ τὸν παλαιὸν τῆς ἐκκλησίας θεσμὸν ἅπαντα φρονοῦντες διαμεμενήκασιν .
ὧν ὁ θεὸς τὴν πίστιν καὶ εἰς τοὺς σοὺς χρόνους τῆς βασιλείας μετέδωκε διὰ τοῦ δεσπότου ἡμῶν Ἰησοῦ Χριστοῦ , δι οὗ σοι καὶ τὸ βασιλεύειν οὕτως ὑπῆρξεν ὡς καὶ τῆς καθ ἡμᾶς οἰκουμένης κρατεῖν .
πάλιν γοῦν οἱ ἐλεεινοὶ καὶ οἰκτροὶ τῷ φρονήματι ἀθεμίτῳ τολμήματι τῆς δυσσεβοῦς φρονήσεως κήρυκας ἑαυτοὺς ἀνήγγειλαν καὶ ἐπιχειροῦσιν ἀνατρέπειν πᾶν ἀληθείας σύνταγμα .
ὡς γὰρ κατὰ τὸ σὸν πρόσταγμα συνέδριον τῆς συνόδου συνεκροτεῖτο , κ ἀκεῖνοι τῆς ἰδίας ἀπάτης ἐγύμνουν τὴν σκέψιν .
ἐπειρῶντο γὰρ πανουργίᾳ τινὶ καὶ ταραχῇ προσφέροντές τι καινοτομεῖν , τῆς τοιαύτης ἑταιρίας συναλισκομένους εὑρόντες Γερμάνιόν τινα καὶ Αὐξέντιον καὶ Γάϊον , τοὺς τὴν αἵρεσιν καὶ διχοστασίαν ἐμποιοῦντας ·
ὧν ἡ διδασκαλία μία μὲν οὖσα πᾶν πλῆθος βλασφημιῶν ὑπερβέβηκεν .
ὡς δὲ συνεῖδον οὐχὶ τῆς αὐτῆς προαιρέσεως ὄντας οὔ τε ὁμογνωμονοῦντας ἐφ οἷς κακῶς ἐφρόνουν , εἰς τὸ συμβούλιον ἡμῶν μετήγαγον ἑαυτοὺς ὡς δοκεῖν ἕτερόν τι γράφειν .
ἦν δὲ ὁ καιρὸς βραχὺς ὁ καὶ τὰς γνώμας αὐτῶν ἐξελέγχων .
ἵν  οὖν μὴ τοῖς αὐτοῖς ἀεὶ τὰ τῆς ἐκκλησίας περιπίπτῃ καὶ ταραχὴ καὶ θόρυβος καλινδούμενος ἅπαντα συγχέῃ , βέβαιον ἐφάνη τὰ πάλαι ὡρισμένα ἔννομα καὶ ἀμετακίνητα διαφυλάττειν , τοὺς δὲ προειρημένους τῆς ἡμετέρας κοινωνίας ἀποκεχωρίσθαι ·
δι ἣν αἰτίαν τοὺς ἀναδιδάξοντας πρέσβεις πρὸς τὴν σὴν ἐπιείκειαν ἀπεστάλκαμεν , τὴν γνώμην τοῦ συνεδρίου διὰ τῆς ἐπιστολῆς μηνύσοντας .
τοῖς δὲ πρέσβεσι πρό γε πάντων τοῦτο παρεκελευσάμεθα τὸ τὴν ἀλήθειαν πιστώσασθαι ἐκ τῶν πάλαι ἀρχαίων καὶ δικαίων ὁρμωμένους ·
οἳ καὶ τὴν σὴν ὁσιότητα ἀναδιδάξουσιν ὅτι οὐχ ὥσπερ ἔφησεν Οὐρσάκιός τε καὶ Οὐάλης ἔσται εἰρήνη , εἴπερ τι τῶν δικαίων ἀνατραπείη .
πῶς γὰρ εἰρήνην οἷόν τε ἄγειν τοὺς τὴν εἰρήνην καταλύοντας 0 ;
μᾶλλον γὰρ ἔρις καὶ ταραχὴ ἐκ τούτων σὺν ταῖς λοιπαῖς πόλεσι καὶ τῇ Ῥωμαίων ἐκκλησίᾳ γενήσεται .
διὸ δὴ ἱκετεύομεν τὴν σὴν ἐπιείκειαν , ἵνα προσηνέσιν ἀκοαῖς καὶ γαληνῷ βλέμματι τοὺς ἡμετέρους πρέσβεις ἀθρήσειας μή τε πρὸς ὕβριν τῶν τετελευτηκότων καινόν τι μεταλλάττειν ἐπιτρέψειας , ἀλλ ἐάσῃς ἐμμένειν ἡμᾶς τοῖς παρὰ τῶν προγόνων ὁρισθεῖσί τε καὶ νενομοθετημένοις , οὓς ἅπαντα μετὰ ἀγχινοίας τε καὶ φρονήσεως καὶ πνεύματος ἁγίου πεποιηκέναι φήσαιμεν ἄν .
τὰ γὰρ νῦν παρ ἐκείνων καινοτομούμενα τοῖς μὲν πιστεύσασιν ἀπιστίαν ἐμποιεῖ , τοῖς δὲ ἀπιστοῦσιν ὠμότητα 0 .
ἱκετεύομεν δὲ ἵνα κελεύσῃς τοὺς ἐν ἀλλοδαπαῖς διατρίβοντας , οὓς καὶ τὸ τῆς ἡλικίας ἐπίπονον καὶ τὸ τῆς πενίας ἐνδεὲς τρύχει , τὴν εἰς τὰ οἰκεῖα ἀνακομιδὴν ῥᾳδίαν ποιήσασθαι , ἵνα μὴ ἔρημοι τῶν ἐπισκόπων ἀφῃρημένων αἱ ἐκκλησίαι διαμένωσιν .
ἔτι δὲ πρὸς ἅπασι καὶ τοῦτο δεόμεθα , ἵνα μηδὲν μή τε ἐλλείπῃ τι τῶν προϋπαρξάντων μή τε πλεονάζῃ , ἀλλὰ πάντα ἄρρηκτα διαμένοι ἐκ τῆς τοῦ σοῦ πατρὸς εὐσεβείας καὶ εἰς τὸν νῦν χρόνον διαφυλαττόμενα , μή τε λοιπὸν ἡμᾶς μοχθεῖν καὶ τῶν ἰδίων παροικιῶν ἀλλοτρίους ἐπιτρέψειας γενέσθαι , ἀλλ  ἵνα οἱ ἐπίσκοποι σὺν τῷ ἰδίῳ λαῷ μετ εἰρήνης εὐχαῖς τε καὶ λατρείαις σχολὴν ἄγοιεν , ἱκετεύοντες ὑπὲρ τῆς σῆς βασιλείας τε καὶ σωτηρίας καὶ εἰρήνης , ἣν ἡ θειότης εἰς τὸ διηνεκές σοι χαριεῖται .
οἱ δὲ ἡμέτεροι πρέσβεις τὰς ὑπογραφὰς καὶ τὰς τῶν ἐπισκόπων προσηγορίας κομίζουσιν , οἵτινες καὶ ἐξ αὐτῶν τῶν θείων γραφῶν τὴν σὴν ὁσιότητα ἀναδιδάξουσιν .
τούτων γραφέντων καὶ τῶν πρέσβεων ἀποσταλέντων , οἱ βασιλεῖ παραδυναστεύοντες καὶ τῆς αἱρέσεως προστατεύοντες τὴν μὲν ἐπιστολὴν λαβόντες ἀπέδοσαν τῷ βασιλεῖ , τοὺς δὲ πρέσβεις οὐκ εἰσήγαγον , περὶ τὰς κοινὰς εἰλεῖσθαι φροντίδας τὸν κρατοῦντα φήσαντες ·
ταῦτα δὲ ἔδρων ἡγούμενοι τοὺς ἐπισκόπους , δυσχεραίνοντας τοῦ χρόνου τὸ μῆκος καὶ τὰς ἐγκεχειρισμένας πόλεις ποθοῦντας καταλαβεῖν , ἀναγκασθήσεσθαι διορύξαι καὶ καταλῦσαι τὸν κατὰ τῆς αἱρέσεως ἐξευρεθέντα περίβολον .
ἀλλ οὐδὲν ὤνησε τὸ μηχάνημα ·
πάλιν γὰρ οἱ γενναῖοι τῆς πίστεως πρόμαχοι ἑτέραν ἐπιστολὴν ἐξέπεμψαν τῷ βασιλεῖ , καὶ τοὺς πρέσβεις δεχθῆναι καὶ σφὰς ἀπολυθῆναι παρακαλοῦντες .
ἐντίθημι δὲ καὶ ταύτην τῇ συγγραφῇ .
νικητῇ Κωνσταντίῳ Εὐσεβεῖ βασιλεῖ οἱ ἐν Ἀριμήνῳ ἐπίσκοποι 0 .
τὰ γράμματα τῆς σῆς εὐμενείας ἐδεξάμεθα , δέσποτα ἐνδοξότατε αὐτοκράτορ , ἅτινα περιέχει ὅτι διὰ τὴν δημοσίαν ἀνάγκην τέως τοὺς ἡμετέρους πρέσβεις θεωρῆσαι οὐκ ἠδυνήθης , καὶ ἡμᾶς δὲ κελεύεις τὴν τούτων ἐπάνοδον ἐκδέξασθαι , ὅπως τὸν ἡμέτερον σκοπὸν καὶ τὰ δόγματα τῶν προγόνων ἡ σὴ εὐσέβεια ἐπιγνῷ .
ἀλλὰ μὴν ἐκεῖνο ὃ ἐπηγγέλμεθα , οὐδενὶ τρόπῳ ἑαυτοὺς ἀπὸ τῆς ἰδίας προθέσεως ἀναχωρήσαντας , καὶ νῦν δὲ τούτοις τοῖς γράμμασι τὴν σὴν εὐμένειαν ἀναδιδάσκομεν , καὶ παρακαλοῦμεν εὐμενεῖ προσόψει τὰ γράμματα τῆς ἡμετέρας ταπεινότητος , ἐν οἷς νῦν τῇ εὐσεβείᾳ σου ἀποκρινόμεθα , κ ἀκεῖνα ἅτινα διὰ τῶν ἡμετέρων πρέσβεων τῇ σῇ εὐσεβείᾳ ἀνήνεκται ἃ ἐνετειλάμεθα , ἡδέως προσδέξῃ .
ὡς δὲ εἴη στυγνὸν καὶ ἀνακόλουθον ἵνα τοῖς μακαριωτάτοις σου καιροῖς τοσαῦται ἐκκλησίαι ἄνευ ἐπισκόπων δοκῶσιν εἶναι , ἡ σὴ εὐμένεια ὁμοίως ἡμῖν γινώσκει .
διὸ δὴ πάλιν , ἐνδοξότατε αὐτοκράτορ , δεόμεθα ἵνα πρὸ τῆς δεινότητος τοῦ χειμῶνος , εἰ ἀρέσκει τῇ σῇ φιλανθρωπίᾳ , εἰς τὰς ἐκκλησίας τὰς ἡμετέρας ἐπανελθεῖν κελεύσῃς , ὅπως δυνηθῶμεν τῷ παντοκράτορι θεῷ καὶ τῷ Χριστῷ τῷ υἱῷ αὐτοῦ , τῷ δεσπότῃ καὶ σωτῆρι ἡμῶν , ὑπὲρ τῆς καταστάσεως τοῦ κράτους σου ἅμα μετὰ τῶν λαῶν , καθὼς ἐποιήσαμεν καὶ ποιοῦμεν , μεγίστας ἱκεσίας προσενεγκεῖν .
μετὰ τήνδε τὴν ἐπιστολὴν τὸν βασιλέως θυμὸν παραθήξαντες ἄγουσιν ἄκοντας τῶν ἐπισκόπων τοὺς πλείστους εἴς τινα πόλιν τῆς Θρᾴκης  Νίκη δὲ ὄνομα ταύτῃ  καὶ πείθουσι , τοὺς μὲν βουκολήσαντες δι  ἁπλότητα τοὺς δὲ δεδιξάμενοι , τὴν πάλαι κατὰ τῆς εὐσεβείας αὐτοῖς ἐξευρεθεῖσαν ἐξεργάσασθαι μηχανήν , καὶ τὴν μὲν οὐσίαν καὶ τὸ ὁμοούσιον ἐξορύξαι τῆς πίστεως , ἐνθεῖναι δὲ ἀντὶ τούτων τὸ ὅμοιον .
ἐντίθημι δὲ καὶ ταύτην τῇ ἱστορίᾳ , οὐχ ὡς εὖ ἔχουσαν , ἀλλ ὡς τὴν Ἀρείου συμμορίαν διελέγχουσαν .
οὐ δὲ γὰρ ταύτης οἱ νῦν δυσσεβοῦντες ἀνέχονται , ἀλλ ἀντὶ τοῦ ὁμοίου κηρύττουσι τὸ ἀνόμοιον .
πιστεύομεν εἰς ἕνα καὶ μόνον ἀληθινὸν θεὸν πατέρα παντοκράτορα , ἐξ οὗ τὰ πάντα , καὶ εἰς τὸν μονογενῆ υἱὸν τοῦ θεοῦ , τὸν πρὸ πάντων αἰώνων καὶ πρὸ πάσης ἀρχῆς γεννηθέντα ἐκ τοῦ θεοῦ , δι οὗ τὰ πάντα ἐγένετο , τά τε ὁρατὰ καὶ τὰ ἀόρατα , γεννηθέντα δὲ μονογενῆ , μόνον ἐκ μόνου τοῦ πατρός , θεὸν ἐκ θεοῦ , ὅμοιον τῷ γεγεννηκότι αὐτὸν πατρί , κατὰ τὰς γραφάς , οὗ τὴν γέννησιν οὐδεὶς οἶδεν εἰ μὴ μόνος ὁ γεννήσας αὐτὸν πατήρ 0 1 .
τοῦτον οἴδαμεν μονογενῆ θεοῦ υἱὸν πέμποντος τοῦ πατρὸς παραγεγενῆσθαι ἐκ τῶν οὐρανῶν , καθὼς γέγραπται , εἰς καθαίρεσιν ἁμαρτίας καὶ θανάτου , καὶ γεννηθέντα ἐκ πνεύματος ἁγίου καὶ Μαρίας τῆς παρθένου , καθὼς γέγραπται , κατὰ σάρκα , καὶ συναναστραφέντα μετὰ τῶν μαθητῶν , καὶ πάσης τῆς οἰκονομίας πληρωθείσης κατὰ τὴν βούλησιν τοῦ πατρὸς σταυρῷ προσηλωθέντα , ἀποθανόντα καὶ ταφέντα καὶ εἰς τὰ καταχθόνια κατελθόντα , ὃν αὐτὸς ὁ ᾅδης ἐτρόμασε , καὶ ἀνελθόντα ἀπὸ τῶν νεκρῶν τῇ τρίτῃ ἡμέρᾳ , συναναστραφέντα μετὰ τῶν μαθητῶν τεςσαράκοντα ἡμερῶν πληρουμένων καὶ ἀναληφθέντα εἰς τοὺς οὐρανοὺς καὶ καθεζόμενον ἐκ δεξιῶν τοῦ πατρός , ἐρχόμενον δὲ τῇ ἐσχάτῃ ἡμέρᾳ τῆς ἀναστάσεως μετὰ δόξης πατρικῆς ἀποδοῦναι ἑκάστῳ κατὰ τὰ ἔργα αὐτοῦ ·
καὶ εἰς πνεῦμα ἅγιον , ὅπερ αὐτὸς ὁ μονογενὴς τοῦ θεοῦ υἱὸς Ἰησοῦς Χριστὸς θεὸς καὶ κύριος ἐπηγγείλατο ἀποστεῖλαι τῷ γένει τῶν ἀνθρώπων , τὸν παράκλητον , καθὼς γέγραπται , τὸ πνεῦμα τῆς ἀληθείας , ὅπερ καὶ αὐτὸς ἀπέστειλεν ἀνελθὼν εἰς τοὺς οὐρα νοὺς καὶ καθίσας ἐν δεξιᾷ τοῦ πατρός , ἐκεῖθεν δὲ ἐρχόμενος κρῖναι ζῶντας καὶ νεκρούς 0 .
τὸ δὲ ὄνομα τῆς οὐσίας , ὅπερ ἁπλούστερον ἐνετέθη ὑπὸ τῶν πατέρων , ἀγνοούμενον δὲ τοῖς λαοῖς σκάνδαλον ἔφερε διὰ τὸ ἐν ταῖς γραφαῖς τοῦτο μὴ ἐμφέρεσθαι , ἤρεσε περιαιρεθῆναι καὶ παντελῶς μηδεμίαν μνήμην οὐσίας τοῦ λοιποῦ γίνεσθαι , διὰ τὸ μάλιστα τὰς θείας γραφὰς μηδαμοῦ περὶ τοῦ πατρὸς καὶ τοῦ υἱοῦ οὐσίας μεμνῆσθαι , μή τε μὴν δεῖν ἐπὶ προσώπου πατρὸς καὶ υἱοῦ καὶ ἁγίου πνεύματος μίαν ὑπόστασιν ὀνομάζεσθαι .
ὅμοιον δὲ λέγομεν τῷ πατρὶ τὸν υἱὸν καθὼς καὶ αἱ θεῖαι γραφαὶ λέγουσι καὶ διδάσκουσι .
πάσας δὲ τὰς αἱρέσεις τὰς ἤδη πρότερον καθαιρεθείσας , ἢ καὶ εἴ τινες νεωστὶ ἀνεφύησαν ὑπεναντίαι ταύτης τῆς γραφῆς τῆς ἐκτεθείσης , ἀνάθεμα ἔστωσαν .
ταῦτα μὲν οὖν οἱ μὲν δείσαντες οἱ δὲ φενακισθέντες συνυπέγραψαν ·
οἱ δὲ συνθέσθαι μὴ βουληθέντες εἰς τὰς τῆς οἰκουμένης ἐσχατιὰς ἐξεπέμφθησαν .
ὅτι μέντοι τῆσδε τῆς ἐκθέσεως ἅπαντες κατηγοροῦσιν οἱ τῆς ἀληθείας ἀγωνισταὶ καὶ διαφερόντως οἱ τὴν Ἑσπέραν οἰκοῦντες , μαρτυρεῖ τὰ πρὸς Ἰλλυρίους παρ ἐκείνων γραφέντα 0 .
ἐξῆρχε δὲ τῶν γεγραφότων Δάμασος , τῆς μὲν Ῥωμαίων ἐκκλησίας μετὰ Λιβέριον τὴν προεδρίαν λαχών , παμπόλλοις δὲ ἀρετῆς κοσμούμενος εἴδεσιν .
ἐνενήκοντα δὲ κοινωνοὺς ἔσχε τῶν γραμμάτων , ἐξ Ἰταλίας καὶ Γαλατίας , τῆς νῦν Γαλλίας ὀνομαζομένης , εἰς τὴν Ῥώμην συνεληλυθότας .
ἐνέθηκα δ ἂν καὶ τὰ τούτων ὀνόματα , εἰ μὴ παρέλκον ὑπέλαβον .
ἔγραψαν δὲ τάδε ·
Οἱ ἐπίσκοποι οἱ ἐπὶ τῆς Ῥωμαίων εἰς τὸ ἱερὸν συνέδριον συνελθόντες , Δάμασος καὶ Οὐαλεριανὸς καὶ οἱ λοιποί , τοῖς ἀγαπητοῖς ἀδελφοῖς τοῖς ἐν τῷ Ἰλλυρικῷ καθεστῶσιν ἐπισκόποις , ἐν θεῷ χαίρειν .
πιστεύομεν τὴν ἁγίαν πίστιν ἡμῶν ἐν τῇ διδασκαλίᾳ τῶν ἀποστόλων θεμελιωθεῖσαν ταύτην ὑμᾶς κατέχειν καὶ ταύτην τῷ λαῷ ὑφηγεῖσθαι , ἥτις ἀπὸ τῶν ὁρισθέντων παρὰ τῶν πατέρων οὐδενὶ λόγῳ διαφωνεῖ , θεοῦ ἱερεῖς , ὑφ ὧν δίκαιόν ἐστι τοὺς λοιποὺς παιδεύεσθαι .
ἀλλὰ δι ἀναφορᾶς τῶν ἐν Γαλλίᾳ καὶ Βενετίᾳ ἀδελφῶν ἔγνωμέν τινας αἵρεσιν σπουδάζειν , ὅπερ κακὸν οὐ μόνον παραφυλάττεσθαι ὀφείλουσιν οἱ ἐπίσκοποι , ἀλλὰ καὶ ὅσα ἀπειρίᾳ τινῶν ἢ ἁπλότητι τῶν σκαιαῖς κεχρημένων ἑρμηνείαις  ἀνθίστασθαι ἀπὸ τοῦ νῦν διαφόροις διδασκαλίαις διανοουμένους μὴ πάνυ ὀλισθαίνειν , ἀλλὰ μᾶλλον τῶν πατέρων ἡμῶν κατέχειν τὴν γνώμην , ὁσάκις ἂν διάφοροι βουλαὶ ταῖς ἀκοαῖς αὐτῶν ἐπεισφέρωνται .
τοιγαροῦν Αὐξέντιον τὸν Μεδιολάνου ἐξαιρέτως ἐν τούτῳ τῷ πράγματι κατακεκρίσθαι προσγέγραπται .
δίκαιον οὖν ἐστι πάντας τοὺς ἐν τῷ Ῥωμαίων κόσμῳ διδασκάλους τοῦ νόμου τὰ περὶ τοῦ νόμου φρονεῖν , καὶ μὴ διαφόροις διδασκαλίαις τὴν πίστιν μιαίνειν .
καὶ γὰρ ἡνίκα πρῶτον ἡ κακία τῶν αἱρετικῶν ἀκμάζειν ἤρξατο , ὡς καὶ νῦν μάλιστα ὑφέρπει τῶν Ἀρειανῶν ἡ βλασφημία , οἱ πατέρες ἡμῶν τριακόσιοι δέκα καὶ ὀκτὼ ἐπίσκοποι καὶ οἱ ἐκ τῆς Ῥωμαίων τοῦ ἁγιωτάτου ἐπισκόπου ἐπίλεκτοι , εἰς Νίκαιαν γενομένου τοῦ σκέμματος , τοῦτο τὸ τεῖχος ὑπεναντίον τῶν ὅπλων τοῦ διαβόλου ὥρισαν καὶ ταύτῃ τῇ ἀντιδότῳ τὰ θανάσιμα φάρμακα ἀπεώσαντο ·
ὥστε τὸν πατέρα καὶ τὸν υἱὸν μιᾶς οὐσίας , μιᾶς θεότητος , μιᾶς ἀρετῆς , μιᾶς δυνάμεως καὶ ἑνὸς χαρακτῆρος πιστεύεσθαι χρῆναι , καὶ τῆς αὐτῆς ὑποστάσεως καὶ τὸ πνεῦμα τὸ ἅγιον , τὸν δὲ ἄλλως φρονοῦντα ἀλλότριον εἶναι τῆς ἡμετέρας κοινωνίας κρίναντες 0 ·
ὅνπερ σωτηριώδη ὅρον καὶ τὴν προσκυνητὴν σκέψιν διαφθεῖραι μετὰ ταῦτα ἄλλαις σκέψεσί τινες καὶ μιᾶναι ἠθέλησαν .
ἀλλ ἐν αὐτῇ τῇ ἀρχῇ ἀπ αὐτῶν τούτων , οἵτινες ἐν Ἀριμήνῳ ἀνανεώσασθαι ἢ ψηλαφῆσαι ἠναγκάζοντο , μέχρι τούτου διωρθώθη , ὡς ὁμο λογεῖν αὐτοὺς ἑτέρᾳ διαλέξει ὑφηρπάσθαι , ἢ ὅτι οὐκ ἐνενόησαν τῇ τῶν πατέρων γνώμῃ τῇ ἐν Νικαίᾳ ἀρεσάσῃ ἐναντίον εἶναι .